Er det sådan en speciel metal klik ting man skal bruge når man skal træne sine heste på den der klik måde? Håber ikke jeg spørger alt for dumt. mvh mia.
Hejsa ja ban bruger en klikker den ser sådan ud. Du kan købe dem hos mig eller i dyrehandler.  
Hej! Jeg vil rigtig gerne ride min hest korrekt og kom til at tænke på: Hvordan ved jeg om min hest sådan rigtig får brugt bagparten også...? Er det noget man kan mærke ?? Jeg har nemlig bemærket at hvis jeg driver lidt rigeligt, føles det som om han skyder ryggen lidt. (Samtidig bøjer han sevfølgelig hoved, hals og nakke fint). På forhånd tak for svar    Tine B. Christensen
hej alle sammen. jeg har en dejlig fjordheste hoppe, som jeg har trænet i et par måneder, og det går godt, hun er meget glad for at gå dressur. men når hun traver til biddet hænger hun sig i tøjlen hvad skal jeg gøre ???!! jeg har prøvet med chambong, glidetøjle, longe, drive ekstre meget, honde hænderne højt og lavt, jeg syntes jeg har prøvet alt.. jeg ville blive meget glad hvis i gider/kan hjælpe mig med mit lille problem. m.v.h Nicoline.
Chambon skal du i hvert fald HOLDE DIG LANGT VÆK FRA!!! Den får bare din hest til at hænge sig endnu mere i tøjlen. Du skal bruge en masse fremdrift og lave en masse forskellige øvelser og overgange, så hun ikke kommer til at "kede sig" eller "falde hen". Du skal virkelig arbejde på at have hendes opmærksomhed hele tiden. En anden ting: Kan hun lide biddet? Tygger hun på det? Det kan jo også være, hun vil gå bedre med et andet bid... Held og lykke. Med venlig hilsen Line.
personligt ville jeg gøre følgende: ride med ret lange tøjler og give meget efter - en hest kan kun hænge sig på tøjlen hvis der er noget i den anden ende. hvis du så vil have hovedet højere op, så lok den op med små halve parader - et par stykker og slip så når der er den mindste lille reaktion. også selvom den så tager hovedet ned igen lige bagefter. husk at rode den meget når der er reaktion - også selvom det er meget lidt. tag kun tøjlen op når du skal bede den om noget bestemt - i et kort øjeblik. den skal lære at holde hovedet selv. når den efter et stykke tid (dage? uger? længere?) selv holder hovedet oppe, så begynder du at have mere kontakt til dens mund. men aldrig nok til at den kan hænge sig igen og til at den bliver "døv". det er rigtigt at du skal aktivere bagparten - fordi en mere sænket og bærende bagpart automatisk vil få hesten til at tage hovedet mere op. men den må ikke bare hjule afsted i max fart - den skal lave noget - maven oppe og ryggen oppe. og du skal huske at slappe af når du sidder der - for ellers spænder den op og bliver stærk og stiv og hård. jeg kan forestille mig at din hest er rigtigt meget på forparten - det må den være. og det skal du have gjort noget ved inden den ødelægger sig selv. nogle gode øvelser til at få den til at bruge sin bagpart og ryg er versader og traversader (ikke schenkelvigninger - der er stor forskel). du skal starte i skridt indtil din hest går afslappet og ikke hænger på biddet - så fortsætter du øvelserne i trav - det kan godt tage nogle måneder før det er korrekt. husk at du ikke må sidde og ase og mase - du skal sidde pænt og afslappet i ligevægt - hvis der er spændinger så kan i ikke udføre øvelserne uden at bruge tøjlen en hel del.
Hej Jeg har haft samme problem med den hest jeg rider. Nogle gange får han tilbagefald, men det går meget bedre nu. Det jeg har gjort er: -Lad være med at holde hovedet oppe. Hvis han hænger lader jeg ham få hovedet ned. Det kan han alligevel ikke holde til i længden og så søger han automatisk op. -Voltearbejde. Stille ind, ligeud og ud (ikke ud særlig længe ad gangen). Få ham til at slippe ved at blive ved med at presse på til han slipper. Det kan godt ta lidt tid og være ret hårdt. Det er det værd. -Øvelser som 8 taller og slangegange hvor han går ned og bliver smidig fortil. -Har også brugt kontraversader og versader en del. -Husk at give slip når han slipper. Ellers bliver det aldrig bedre. Hænger han lige meget på begge tøjler eller mest på den ene? Hvis jeg var dig ville jeg få tjekket at bidet passer han og at tænderne er tiptop. Håber det hjælper. For mig tog det rigtig lang tid. mvh Tine
jeg har fået tjekket hendes tænder og bid, og der var ikke noget at komme efter.. hun er også meget glad for sit bid (siden jeg fik et med æblesmag) hun tykker meget på det.. jeg er meget glad for jeres svar, og vil prøve at følge dem..
for ikke så længe siden lavede jeg selv et indlæg - måske nogle af de svar kan hjælpe dig lidt